แบงก์โน้ตส์
กู้แน่ๆ
31 ต.ค. 2554

กู้แน่ๆ
โดย..ทีมข่าวการเงิน
งานหนักสุดๆ สำหรับรองนายกฯ และรมว.พาณิชย์ “เดอะโต้ง” กิตติรัตน์ ณ ระนอง ที่ไหนจะต้องดูแลแก้ไขปัญหาสินค้าแพง ไหนจะต้องสร้างความเชื่อมั่นให้นักลงทุน
เดอะโต้ง ไม่เคยเกี่ยงถ้าจะให้ออกทีวี วิทยุ ถ้าลดความสับสนได้ ก็พร้อมจะไปชี้แจง
สำหรับน้ำท่วมหนักครั้งนี้ เดอะโต้งก็ขอบอกว่าซาบซึ้งใจในนักลงทุนญี่ปุ่นมาก ที่เข้ามาลงทุนในไทยเยอะมาก และบาดเจ็บเยอะตามมูลค่าการลงทุน
ว่าแล้วก็จะมีการปลอบขวัญญี่ปุ่น ด้วยการวางแผนว่า หากรัฐบาลมีความจำเป็นที่จะต้องกู้เงินมาลงทุนฟื้นฟูเศรษฐกิจ ก็จะขอกู้จากญี่ปุ่นสัก 10% ในเบื้องต้นยังไม่ได้แยกว่าจะกู้จากองค์กรระหว่างประเทศของญี่ปุ่นอย่างไจกา หรือจะกู้จากธนาคารเอกชนญี่ปุ่น
แต่ที่แน่ๆ ก็คือ กู้ อ่ะครับ